สวัสดีครับคุณทุกๆท่านผมเริ่มสังเกตตัวเองมาสัก 2-3 ปีมานี้ ผมมักมีอาการเหงื่อออกที่ฝ่ามือและฝ่าเท้าเยอะมากๆเยอะจนรู้สึกรำคาญต่อการหยิบจับสิ่งของและสวมรองเท้าหนีบพร้อมทั้งนี้ในบางครั้งที่เหงื่อออกฝ่ามือมากๆจะมีอาการชาที่ปลายนิ้วมือทั้งสองข้างอีกด้วยครับไม่แน่ใจว่าเกี่ยวกันไหมคือถ้าวันใดที่ผมดื่มชาหรือกาแฟก็จะมีอาการข้างต้นด้วยเช่นกันหรือรู้สึกตื่นเต้นก็จะยิ่งมีอาการเหล่านี้มากขึ้นครับรวมไปถึงช่วงที่อากาศหนาวๆด้วยครับจะเป็นแบบนี้ทั้งวันปล ไม่มีโรคประจำตัวหรือประวัติการแพ้ยารบกวนคุณทุกๆท่านช่วยแนะนำผมด้วยนะครับขอบครับ
สวัสดีค่ะ หากเหงื่อออกมาก เป็นช่วงของอารมณ์ที่ตื่นเต้น ตกใจ วิตกกังวล อาการนี้ถือเป็นอาการที่ร่างกายตอบสนองต่ออารมณ์อย่างปกตินะคะหากมีเหงื่อออกมากร่วมกับน้ำหนักลดลง หรือใจสั่นไม่ทราบสาเหตุ แนะนำไปตรวจหาโรคไทรอยด์เป็นพิษนะคะแต่หากมีแต่เหงื่อออกที่ฝ่ามือฝ่าเท้า ไม่มีน้ำหนักเปลี่ยนแปลง ไม่มีใจสั่น และมีประวัติพ่อหรือแม่มีอาการเช่นเดียวกัน น่าจะเป็นกลุ่มโรคที่ชื่อ hyperhidrosis ค่ะ ซึ่งการรักษา จะมีตั้งแต่การใช้ยาทาที่ช่วยลดเหงื่อ จนไปถึงการผ่าตัดค่ะแนะนำ Lorf_Garuda ว่า หากอาการเป็นมาก รบกวนการใช้ชีวิตประจำวัน แนะนำให้ไปปรึกษาอายุรแพทย์ด้านผิวหนังเพื่อตรวจดูอาการ และรับการรักษาอย่างเหมาะสมค่ะ